****

**ԱՄՓՈՓ ՀԱՇՎԵՏՎՈՒԹՅՈՒՆ**

**«ՏԵՍԱԼՈՒՍԱՆԿԱՐԱՀԱՆՈՂ ԷԼԵԿՏՐՈՆԱՅԻՆ ՀԱՄԱԿԱՐԳԵՐԻ ԿԱՌԱՎԱՐՄԱՆ ԿԵՆՏՐՈՆ» ՊՈԱԿ-Ի 2024 ԹՎԱԿԱՆԻ ԴՐԱՄԱՇՆՈՐՀԱՅԻՆ ՊԱՅՄԱՆԱԳՐՈՎ ԿԱՏԱՐՎԱԾ ՄԻՋՈՑԱՌՈՒՄՆԵՐԻ ՎԵՐԱԲԵՐՅԱԼ**

**ՆԱԽԱԲԱՆ**

Կառավարության 2022 թվականի հուլիսի 14-ի N 1091-Ն որոշման համաձայն՝ «Տեսալուսանկարահանող էլեկտրոնային համակարգերի կառավարման կենտրոն» ՊՈԱԿ-ի (այսուհետ՝ Կազմակերպություն) գործունեության առարկան է *տեխնիկական միջոցների (տեսախցիկներ, ֆոտոխցիկներ, արագաչափ սարքեր և այլն) տեղադրելու աշխատանքներ իրականացնելը, շահագործելը, սպասարկելը (այդ թվում՝ վերանորոգելը), դրանց օգտագործմամբ հանցագործություններ և վարչական իրավախախտումներ ամրագրելը, ճանապարհային երթևեկության անվտանգության ապահովման բնագավառի վարչական իրավախախտումների գործերով վարույթի նախապատրաստական աշխատանքներ իրականացնելը, իսկ այլ դեպքերում՝ լիազոր մարմնի պահանջով տեսալուսանկարահանող համակարգերով հավաքված տեղեկություններ օրենքով սահմանված կարգով տվյալ մարմնին տրամադրելը։*

**Ինչպես նախորդ տարիների ընթացքում, 2024 թվականին ևս Կազմակերպության գործունեության առաջնահերթություն է հանդիսացել ճանապարհային երթևեկության անվտանգության ապահովման նպատակով համակարգի բաղադրիչների անխափան աշխատանքի ապահովումը` հնարավորինս արդյունավետ ծախսելով պետական միջոցները։**

**ԿԱԶՄԱԿԵՐՊՈՒԹՅԱՆ ԵԿԱՄՈՒՏՆԵՐԸ**

2024թ․ Կազմակերպության և Հայաստանի Հանրապետության ներքին գործերի նախարարության (այսուհետ՝ Նախարարություն) միջև կնքված դրամաշնորհային պայմանագրի համաձայն՝ ֆինանսավորումը կազմել է 3,210,000․0 հազ․ դրամ, իսկ դրամարկղային ծախսը 2,931,100.5 հազ․ դրամ։ Այսինքն, 2024թ․ դրամաշնորհային պայմանագրով հատկացված միջոցներից 278,899.5 հազ․ դրամը տնտեսվել է Կազմակերպության արդյունավետ գործունեության արդյունքում։ Տնտեսված միջոցները վերադարձվել են ՀՀ պետական բյուջե։ Հարկ է նշել, որ 2024թ․ պետական բյուջեի նախագծի կազմման փուլում և բյուջետային գործընթացի մեկնարկին ՀՀ պետական բյուջեի համապատասխան միջոցառմամբ 3,210,000․0 հազ․ դրամի նախատեսումը պայմանավորված է եղել նախկին տարիների վիճակագրության հիման վրա։

***Տնտեսվել է 278,899.5 հազ․ դրամ և կատարվել 13,589.6 հազ․ դրամ կապիտալ ծախս։***

**ԿԱԶՄԱԿԵՐՊՈՒԹՅԱՆ ԾԱԽՍԵՐԸ**

Ինչպես նշվեց, 2024թ․ Կազմակերպության դրամարկղային ծախսը կազմել է 2,931,100.5 հազ․ դրամ**։** Կազմակերպության 2024 թվականի ծախսերի հիմնական ուղղություններն են հանդիսացել՝

1․ աշխատավարձ և դրան հավասարեցված վճարումներ 1,681,909.4 հազ․ դրամ.

2․ այլ ընթացիկ ծախսեր՝ 1,235,601.5 հազ․ դրամ.

3․ կապիտալ ծախսեր՝ 13,589.6 հազ․ դրամ։

**ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՐԴՅՈՒՆՔՆԵՐԸ**

**2024 թվականի ընթացքում իրականացվել են հետևյալ հիմնական աշխատանքները․**

1. Կազմակերպության Իրավախախտումների հայտնաբերման և ամրագրման բաժնում իրականացվել է աշխատանքային խմբերի նոր բաժանում, որով սահմանվել է աշխատանքային խմբերի մշտական պատասխանատու-աշխատակիցներ՝ նպատակ հետապնդելով բարձրացնել խաչմերուկներում ճանապարհային երթևեկության կանոնների խախտումների հայտնաբերման որակական և քանակական աճը, ինչպես նաև անհատական և խմբային արդյունքերի հիման վրա իրականացնել վերլուծություն՝ բացահայտելու աշխատանքային խմբերի թույլ կողմերը և այդ ուղղությամբ իրականացնել անհրաժեշտ աշխատանքներ․
2. Կազմակերպության Ճանապարհային երթևեկությանը վերաբերող իրավախախտումների տվյալների մշակման բաժնի աշխատանքներն առավել արդյունավետ կազմակերպելու նպատակով՝ 2024 թվականի հունիս ամսից ներդրվել է ծրագրային նոր լուծում, որի արդյունքում ամրագրված տեսանյութի մշակումը և լուսանկարի մշակումը համատեղվել է այնպես, որ նույն աշխատակիցը հնարավորություն ունենա իրականացնել նաև իր կողմից որակավորում ստացած լուսանկարների մշակում։ Նախկինում ամրագրված տեսանյութի մշակումն իրականացնում էր մեկ աշխատակից, իսկ նույն տեսանյութի մշակման արդյունքում ստացված լուսանկարի մշակումը՝ մեկ այլ աշխատակից՝ պատահականության սկզբունքով․
3. Կազմակերպության Վերստուգիչ բաժնի կողմից ճանապարհային երթևեկության կանոնների խախտումների տույժ նշանակելու որոշումների նախագծերի ստուգման գործընթացում հնարավոր չէր լիարժեք ստուգել վարչական տույժ նշանակելու մասին որոշումների նախագծերը (ստուգել հնարավոր էր միայն կիրառված իրավական նորմը)։ Հաճախ առաջանում էին իրավիճակներ, երբ Կազմակերպության Վերստուգիչ բաժնի կողմից հայտնաբերվում էին վարչական տույժ նշանակելու մասին որոշումների այնպիսի նախագծեր, որոնց տեսանյութում առկա էին երկուսից ավել իրավախախտումներ և վերոնշյալ դեպքերում վերամշակել կամ մերժել հնարավոր չէր լինում, քանի որ նախագիծը աշխատակցի կողմից հաստատելուց հետո ծրագիրն այն ավտոմատ ուղարկում էր Հայաստանի Հանրապետության ներքին գործերի նախարարության ոստիկանության համայնքային ոստիկանության գլխավոր վարչության վարչական գործունեության և բողոքների քննության վարչության (այսուհետ՝ Վարչություն) հաստատմանը։ Վերոհիշյալ խնդրի կարգավորման նպատակով իրականացվել է ծրագրային այնպիսի լուծում, որի վերջնական արդյունքում 2024 թվականի փետրվար ամսից Կազմակերպության Վերստուգիչ բաժնի կողմից հնարավոր եղավ ստուգել վարչական տույժ նշանակելու մասին որոշումների նախագծերն իր բոլոր անհրաժեշտ նյութերով՝ տեսանյութ, լուսանկար, տրանսպորտային միջոցի մակնիշ/մոդել, գույն, սեփականատիրոջ կամ շահագործողի տվյալներ, զանգված, տեսանյութում մշակված իրավախախտումների քանակ և այլն։ Նոր գործիքակազմի շնորհիվ, երբ առկա է սխալ նույնականացված ավտոտրանսպորտային միջոց, սխալ որակավորում, թերի հասցե կամ առկա են տվյալ տեսանյութում մեկից ավել իրավախախտումներ, սակայն մշակվել է միայն մեկը, արդեն իսկ հնարավոր է վերամշակել, ուղղել սխալը կամ մշակել մնացած իրավախախտումները, որից հետո միայն հաստատել և ուղարկել Վարչության հաստատմանը.
4. 2024 թվականի հունվար ամսից Երևան քաղաքի որոշ փողոցներում տեղադրվեցին 3․4 «բեռնատար ավտոմոբիլների երթևեկությունն արգելվում է» ճանապարհային նշաններ, որոնց հետ կապված վարչական իրավախախտումների ամրագրումը և մշակումը պետք է իրականացվեր Կազմակերպության կողմից։ Կազմակերպության կողմից իրականացվել են անհրաժեշտ աշխատանքներ, որի արդյունքում աշխատակցի կողմից տրանսպորտային միջոցի պետհամարանիշները հավաքագրելուց հետո ծրագիրը, ելնելով կիրառված իրավական նորմից, ավտոմատ ստուգում է բեռնատարի բոլոր անհրաժեշտ տվյալները՝ համապատասխան իրավախախտումը կատարելու մասին փաստը հաստատելու կամ մերժելու համար․
5. Ամրագրված ճանապարհային երթևեկության կանոնների իրավախախտումների վարչական տույժ նշանակելու մասին որոշումների նախագծերի պատրաստման ամբողջ գործընթացը սերտ կապված է ինտեգրված համակարգերի աշխատանքի հետ, մասնավորապես Վարչության «Էլեկտրոնային ռեգիստրի» և «ՍԷԿՏ-ի» հետ։ Ինտեգրված համակարգերից շատ հաճախ Կազմակերպության հարցումներին պատասխան չէր ստացվում, որը պայմանավորված էր ցանցային հասանելիության բացակայությամբ կամ ծանրաբեռնվածությամբ, ինչի պատճառով խաթարվում էր աշխատանքային գործընթացը՝ առաջացնելով կուտակումներ սերվերային սկրիպտներում, որն էլ զգալիորեն ծանրաբեռնում էր համակարգը, ընդհուպ մինչև աշխատանքների արգելափակում։ Առաջացող խնդիրներից խուսափելու համար Կազմակերպության կողմից ձեռնարկվել են միջոցներ, որի արդյունքում 2024 թվականի հուլիսի 15-ից հետո ինտեգրված համակարգերի հետ առկա է առանձին կապուղի, որի արդյունքում կուտակումներ չեն առաջանում և չի ծանրաբեռնվում համակարգի աշխատանքը․
6. Ճանապարհային երթևեկության կանոնների իրավախախտումների իրականացման հիմքով վարչական տույժ նշանակելու մասին վարչական ակտերի կայացման դեպքում՝ համաձայն «**Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» ՀՀ օրենքի 2-րդ հոդվածի 1-ին մասի 4-րդ կետի,** տրվում է անհատական ծածկագիր` թվային և (կամ) տառային պայմանանշանների հաջորդականությամբ, որը մուտքագրելով համապատասխան համացանցային կայքէջում (www.**OFFENSE.ROADPOLICE**)` վարչական ակտի հասցեատերը կարող է դիտել և պատճենահանել իրավախախտումն ամրագրած տեսանյութը: Հաճախ Կազմակերպությունը Վարչության կողմից ստանում էր դիմումներ այն մասին, որ քաղաքացիները չեն կարողանում վերոհիշյալ կայքէջում դիտարկել իրենց իրավախախտման տեսանյութը, քանի որ այն անհրաժեշտ է ներբեռնել, իսկ ներբեռնման ընթացքում հաճախ մի շարք դիտարկիչներ այդ տեսանյութերը չեն դիտարկում։ Կազմակերպության կողմից իրականացվել են անհրաժեշտ աշխատանքներ, ինչի արդյունքում վարչական ակտի հասցեատերը 2024 թվականի ապրիլ ամսից կարողանում է առանց խնդիրների դիտարկել տեսանյութը, ինչպես նաև, անհրաժեշտության դեպքում, ներբեռնել․
7. 2024 թվականի մայիսի 1-ից ուժի մեջ է մտել Վարչական իրավախախտումների վերաբերյալ ՀՀ օրենսգրքում կատարված փոփոխությունը, համաձայն որի՝ այն դեպքում, երբ որոշման հասցեատերը www.roadpolice.am պաշտոնական ինտերնետային կայքով դիմել է իր նկատմամբ «Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» Հայաստանի Հանրապետության օրենքի պահանջներին համապատասխան հայտնաբերված ճանապարհային երթևեկության կանոնների խախտումների վերաբերյալ գործերով կայացված վարչական ակտերն իր նշած էլեկտրոնային փոստային հասցեով ուղարկելու պահանջով, նշանակվում է տուգանքի գումարից 20 տոկոսի չափով պակաս տուգանք: Նշված նորմի ապահովման նպատակով Կազմակերպության կողմից ձեռնարկվել են անհրաժեշտ ծրագրային փոփոխություններ․
8. Կազմակերպության կողմից ձեռնարկված միջոցների արդյունքում՝ նոր ներդրված գործիքակազմի շնորհիվ՝ Կազմակերպությանը և Վարչությանը տեսանելի են
* վարչական տույժ նշանակելու մասին կայացված որոշումների քանակը՝ ըստ օրերի, ինչպես նաև տեղեկատվությունն այն մասին, թե դրանցից քանիսն են առաքվել Վարչության վարչական տույժերի հաշվառման էլեկտրոնային շտեմարան․
* վարչական տույժ նշանակելու մասին կայացված որոշումները ինչ ժամանակահատվածում (ժամ/րոպե) են առաքվել Վարչության վարչական տույժերի հաշվառման էլեկտրոնային շտեմարան և դրանցից քանիսը չեն առաքվել կայացման պահից 24 ժամ անց․
* վարչական տույժ նշանակելու մասին այն որոշումները, որոնք տարբեր խնդիրների պատճառով Վարչության վարչական տույժերի հաշվառման էլեկտրոնային շտեմարանի ծրագիրը չի ընդունել, իսկ անհրաժեշտության դեպքում հնարավոր է լրացնել բաց դաշտերը և կրկին առաքել։

Բացի այդ Կազմակերպությունը և Վարչությունը ցանկացած պահի, ելնելով անհրաժեշտությունից, կարող է մուտքագրել անհրաժեշտ դաշտում վարչական տույժ նշանակելու մասին որոշման համարը և րոպեների ընթացքում ուղարկել Վարչության վարչական տույժերի հաշվառման էլեկտրոնային շտեմարան․

1. Երևանի քաղաքապետարանի կողմից 2024 թվականին իրականացվել է «Երևանի քաղաքային լուսավորություն» ծրագիրը, որի արդյունքում իրականացվել է լուսավորության հենասյուների փոխարինում և ամբողջ վերգետնյա մալուխային ցանցի անցկացում ստորգետնյա կապուղիներով։ Կազմակերպության կողմից տեխնիկական միջոցնների վերգետնյա մալուխները ստորգետնյա խողովակներով անցկացնելու համար իրականացվել է Թումանյան, Հանրապետության, Վարդանանց, Մյասնիկյան և Հր․ Աճառյան փողոցների նախագծային շինարարական և մոնտաժային աշխատանքներ․
2. 2024 թվականին կատարվել է 120 տեխնիկական միջոցների (20 արագաչափ սարքեր և 100 տեսահսկման համակարգեր) դիրքերի և գործող հասցեների միջև փոփոխություն։ Գործող վայրերից ապամոնտաժվել և նոր վայրերում տեղադրվել են 8 արագաչափ սարքեր, ինչպես նաև տեսահսկման համակարգեր 2 խաչմերուկներում․
3. 2024 թվականին խափանվել է 55 արագաչափ սարքեր, 56 տեսախցիկներ և 46 տեսագրող սարքեր, որոնք բոլորը վերանորոգվել են, բացառությամբ 17 տեսախցիկների։

Վերոնշյալ փոփոխությունների, ինչպես նաև այլ գործոնների ազդեցությամբ, 2024 թվականի դեկտեմբերի 15-ի դրությամբ հնարավոր է եղել ապահովել արտադրական որակ, ինչպես նաև գերազանցել 2023 թվականի նույն ժամանակահատվածի ցուցանիշներ:

Այսպես.

2023 թվականին կազմվել է 1,867,250 հատ որոշում, որը կազմում է 13,235,517․0 հազ․ դրամ գումար, իսկ 2024 թվականին կազմվել է նախորդ տարվա նույն ժամանակահատվածի համեմատ 252,781-ով ավելի՝ 2,120,031 հատ որոշում, որը կազմում է 14,681,669․ հազ․ դրամ, այսինքն 1,446,152․0 հազ դրամով ավելի:

**Հարկ է նշել այն հանգամանքը, որ Կազմակերպությունը նման արդյունքների հասել է առանց լրացուցիչ աշխատանքային և ֆինանսական ռեսուրսների։ Ընդ որում առավել մեծ քանակությամբ վարչական իրավախախտումների նախագծերի կազմումը համակարգի անխափան աշխատանքի և աշխատակիցների պարտականությունների պատշաճ կատարման հետևանք է և ոչ թե նպատակ։**

 **Կազմակերպության կողմից իրականացվել են նաև հետևյալ աշխատանքները․**

1. Կազմակերպվել է 121 գնման գործընթաց, որից 78-ը՝ մեկ անձից գնման ընթացակարգով, 38-ը՝ գնանշման հարցման միջոցով, 1 գնումը՝ հրատապ մեկ անձ ընթացակարգով, 2 գնումը՝ բաց մրցույթով, 2 գնումը՝ հրատապ բաց մրցույթով։ Նշված գործընթացի արդյունքում կնքվել են կապի, տեխնիկական և ծրագրային սպասարկման ծառայությունների, կահույքի, համակարգչային տեխնիկայի, կապի սարքավորումների և այլ անհրաժեշտ գնման առարկաների գնման թվով 123 պայմանագրեր։

Թվով 8 ընթացակարգ հայտարարվել է չկայացած․

1. իր գործունեության պատշաճ կազմակերպման և ինստիտուցիոնալ կայացման նպատակով մշակվել և հաստատվել են հետևյալ լոկալ իրավական ակտերը՝
* Կազմակերպության աշխատողների ատեստավորման կարգը․
* Կազմակերպության աշխատողների և այցելուների անձնական տվյալների մշակման կարգը։

Նշված իրավական ակտերը հրապարակային են և հասանելի Կազմակերպության պաշտոնական կայքում՝ [www.mcpvr.am](http://www.mcpvr.am): Մասնագիտական ստորաբաժանումների հետ համատեղ՝ առաջին անգամ կազմակերպվել և անցկացվել է Կազմակերպության համապատասխան աշխատողների վերապատրաստման դասընթացներ, քննարկումներ, ինչպես նաև կազմակերպվել է աշխատողների ատեստավորումը։

Կարևորելով Կազմակերպության աշխատողների մասնագիտական գիտելիքների պարբերաբար կատարելագործումը՝ Կազմակերպության մարդկային ռեսուրսների կառավարման և ֆինանսատնտեսական բաժնի աշխատակիցները մասնակցել են աշխատանքային օրենսդրությանը վերաբերող վերապատրաստման դասընթացներին։

1. 2024 թվականին իրականացվել է ակտիվների և պարտավորությունների գույքագրում՝ ՀՀ օրենսդրությամբ սահմանված կարգով.
2. իրականացվել է անանուն հարցումներ աշխատակիցների շրջանակում, որի ամփոփման արդյունքում ձեռնարկվել և ձեռնարկվում են միջոցառումներ՝ աշխատակիցների կողմից բարձրացված հարցերի կամ խնդիրների լուծման ուղղությամբ․
3. կազմակերպվել են մի շարք միջոցառումներ (սպորտային, ինտելեկտուալ և այլ բնույթի)՝ Կազմակերպության աշխատողների կողմից թիմային աշխատանքի հմտության ձևավորման նպատակով։

Կազմակերպության գործունեության առարկա է հանդիսանում նաև հանցագործությունների և այլ վարչական իրավախախտումների ամրագրումը, սակայն, հաշվի առնելով տեխնիկական միջոցների որակական, քանակական վիճակը, ինչպես նաև դրանց տեղակայման վայրերը, ներկայումս հնարավոր չէ և չի իրականացվում նշված գործառույթը։ Ուստի առկա ենթակառուցվածքների արդիականացման արդյունքում կապահովվի նաև տվյալ գործառույթի իրականացումը։

**ԿԱԶՄԱԿԵՐՊՈՒԹՅԱՆ ՏՆՕՐԵՆ՝ Ա․ ԱՎԵՏԻՍՅԱՆ**

